Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 288/06)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Verdicchio dei Castelli di Jesi“

PDO-IT-A0482-AM04

Teate esitamise kuupäev: 6.5.2022

HEAKSKIIDETUD MUUDATUSE KIRJELDUS JA PÕHJUSED

1. Pakendid – mahutid ja maht

Kirjeldus: veini „Verdicchio dei Castelli di Jesi“ pakendamiseks võib kasutada lisaks klaasist mahutitele ka alternatiivseid mahuteid, mis koosnevad mitmekihilisest polüetüleenist ja polüestrist plastmaterjalist, mis on kaetud papp- või muu jäiga materjaliga ja mille maht ei tohi olla väiksem kui siseriiklikes ja ELi õigusaktides sätestatud miinimummaht.

Põhjused: tegemist on tootjate poolt pärast hoolikat tehnilist ja kaubanduslikku hindamist soovitatud täiendava võimalusega pakendada veini „Verdicchio dei Castelli di Jesi“ muudesse kui klaasist mahutitesse.

Muudatus puudutab tootespetsifikaadi artiklit 8 ja koonddokumendi punkti 9.

2. Viited kontrolliasutusele – aadressi muutmine

Kirjeldus: Itaalia veinisektori toodete ja kvaliteedi sertifitseerimise äriühingu Valoritalia aadressi on muudetud. Via Piave nr 24 asemel on see nüüd Via Venti Settembo nr 98/G – 00187 Rooma.

Põhjused: tegemist on nimetuse „Verdicchio dei Castelli di Jesi“ kontrolliasutuse registrijärgse asukoha üleviimisega.

Muudatus hõlmab tootespetsifikaadi artiklit 10 ega muuda koonddokumenti.

KOONDDOKUMENT

1. Toote nimetus

Verdicchio dei Castelli di Jesi

2. Geograafilise tähise tüüp:

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veinide kirjeldus:

1. Verdicchio dei Castelli di Jesi

LÜHIKIRJELDUS

Kaitstud päritolunimetusega veini „Verdicchio dei Castelli di Jesi“ iseloomustab kahvatu õlgkollane värvus; hõrk mandlilõhn; kuiv harmooniline maitse, meeldiv järelmaitse ja mõrudus.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

2. „Verdicchio dei Castelli di Jesi“ Classico

LÜHIKIRJELDUS

Kaitstud päritolunimetusega veini „Verdicchio dei Castelli di Jesi“ Classico iseloomustab kahvatu õlgkollane värvus; hõrk iseloomulik lõhn; kuiv harmooniline maitse, meeldiv järelmaitse ja mõrudus.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

3. „Verdicchio dei Castelli di Jesi“ Classico Superiore

LÜHIKIRJELDUS

Kaitstud päritolunimetusega veini „Verdicchio dei Castelli di Jesi“ Classico iseloomustab kahvatu õlgkollane värvus; hõrk iseloomulik lõhn; kuiv harmooniline maitse, meeldiv järelmaitse ja mõrudus.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

4. „Verdicchio dei Castelli di Jesi“ Passito

LÜHIKIRJELDUS

Kaitstud päritolunimetusega veini „Verdicchio dei Castelli di Jesi“ Passito iseloomustab intensiivne õlgkollasest merevaigukollaseni jääv värvus, iseloomulik tugev lõhn; mahedast kuni magusani jääv harmooniline, sametine, iseloomulik maitse.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,00 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 25 Maksimaalne vääveldioksiidi üldsisaldus (milligrammides liitri kohta)

5. „Verdicchio dei Castelli di Jesi“ spumante

LÜHIKIRJELDUS

Kaitstud päritolunimetusega veini „Verdicchio dei Castelli di Jesi“ spumante iseloomustab õrn ja püsiv vaht; erineva intensiivsusega õlgkollane värvus, milles võib olla veidi rohekat peegeldust; väga õrn lõhn, peen ja mitmekülgne, väga kuiv kuni kuiv, mahlakas, värske, hõrk ja harmooniline maitse.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Konkreetsed veinivalmistustavad

–

5.2. Maksimaalne saagikus:

1. „Verdicchio dei Castelli di Jesi“ 14 000 kg viinamarju hektari kohta

2. „Verdicchio dei Castelli di Jesi“ Classico 14 000 kg viinamarju hektari kohta

3. „Verdicchio dei Castelli di Jesi“ Classico Superiore 11 000 kg viinamarju hektari kohta

4. „Verdicchio dei Castelli di Jesi“ Passito 14 000 kg viinamarju hektari kohta

6. Määratletud geograafiline piirkond

Kaitstud päritolunimetusega veinide „Verdicchio dei Castelli di Jesi“ tootmiseks sobiv tootmispiirkond asub Ancona ja Macerata provintsis. Piirkond asub osaliselt Esino jõe geograafilises valglas, Ancona provintsi 22 kommuuni ja

Macerata provintsi kahe kommuuni territooriumil.

7. Viinamarjasort

„Verdicchio White B“ – „Verdicchio“

8. Seos(t)e kirjeldus

„Verdicchio dei Castelli di Jesi“

Viinapuude kasvatamist ja veinitootmist on kaitstud päritolunimetusega „Verdicchio dei Castelli di Jesi“ hõlmatud piirkonnas viljeletud juba mitu sajandit, ka vahuveini tootmine on iidsete ja dokumenteeritavate juurtega ning sama võib öelda ka Passito veini kohta, millel on sajandeid vana traditsioon.

Inimfaktori sajanditevanune mõju on mänginud rolli selles, et piirkonnas kasvatatakse just „Verdicchio“ sorti ja välja on kujunenud sobivad kasvatusviisid ja veinivalmistamistavad.

Looduslike tegurite (orograafia, kliima ja pedoloogia) ja inimtegurite koosmõjul on kaitstud päritolunimetusega veinil „Verdicchio dei Castelli di Jesi“ kujunenud välja selline eripära ja ainulaadsed organoleptilised omadused, mida mujalt ei leia.

9. Olulised lisatingimused (pakendamine, märgistamine, muud nõuded)

Märge viinamarjade tootmisaasta kohta

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Kaitstud päritolunimetusega veinide „Verdicchio dei Castelli di Jesi“, „Verdicchio dei Castelli di Jesi“ Classico, „Verdicchio dei Castelli di Jesi“ Classico Superiore, „Verdicchio dei Castelli di Jesi“ Passito, „Verdicchio dei Castelli di Jesi“ Spumante Riserva märgistusel peab olema märge viinamarjade tootmisaasta kohta.

Pakendamine, anumad ja teatavate sulgemissüsteemide keelustamine

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Veini „Verdicchio dei Castelli di Jesi“ pakendamiseks võib kasutada lisaks klaasist mahutitele ka alternatiivseid mahuteid, mis koosnevad mitmekihilisest polüetüleenist ja polüestrist plastmaterjalist, mis on kaetud papp- või muu jäiga materjaliga ja mille maht ei tohi olla väiksem kui siseriiklikes ja ELi õigusaktides sätestatud miinimummaht.

Veini „Verdicchio dei Castelli di Jesi“ Classico võib tarbimisse lubada üksnes klaasanumates mahuga kuni 5 liitrit.

Veini „Verdicchio dei Castelli di Jesi“ Classico Superiore võib tarbimisse lubada üksnes klaasanumates mahuga kuni 3 liitrit. Nende veinitüüpide puhul on keelatud tõmmatavad korgid ning kroonkorgid.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) ELT L 9, 11.1.2019, lk 2.